section_heading: Sezona 2011./12.
paragraph_text: Dolaskom Antonia Contea na klupu Juventusa De Ceglie je promijenio stari broj 29 i uzeo broj 11 koji je prije nosio njegov uzor, Pavel Nedvěd. Conte je odlučio dati De Ceglieu priliku od prve minute na prvoj službenoj utakmici 2011./12. sezone koju je Juventus igrao na svom novoizgrađenom stadionu protiv Parme. Bio je to prvi početak utakmice za De Cegliea nakon skoro godinu dana i iako je igrao solidno obilježio ga je crvenim kartonom kojega je zaradio pred sam kraj utakmice nakon starta nad bivšim suigračem, Sebastianom Giovincom. De Ceglie je skrivio kazneni udarac kojega je Giovinco realizirao, no to nije utjecalo na konačni rezultat jer je Juventus pobijedio 4:1.